Chiefs skuif vier vir stryd teen Cheetahs | Nuus24
Hamilton – Die Chiefs se afrigter, Dave Rennie, het vier veranderings gemaak aan die span wat Saterdag teen die Cheetahs op die Waikato-stadion in Hamilton uitdraf.Die All Black-haker Hika Elliot het van sy kuitbesering herstel en sal die leisels by die jongeling Rhys Marshall oorneem.Augustine Pulu (skrumskakel) is met 'n plek in die beginspan beloon ná sy uitblinkvertoning laas naweek teen die Highlanders in Dunedin, maar die grootste verrassing is egter die besluit om die onderkaptein Craig Clarke na die plaasvervangerbank te skuif.Die losskakel Aaron Cruden sal in die nr.10-trui uitdraf ondanks las van 'n liesbesering.Afskoptyd Saterdag in Hamilton is om 08:35.So lyk die span:15. Gareth Anscombe, 14. Lelia Masaga, 13. Tim Nanai-Williams, 12. Bundee Aki, 11. Asaeli Tikoirotuma, 10. Aaron Cruden, 9. Augustine Pulu, 8. Fritz Lee, 7. Sam Cane, 6. Liam Messam (kaptein), 5. Brodie Retallick, 4. Michael Fitzgerald, 3. Ben Afeaki, 2. Hika Elliot, 1. Pauliasi Manu.Plaasvervangers: 16. Rhys Marshall, 17. Ben Tameifuna, 18. Craig Clarke, 19. Tanerau Latimer, 20. Tawera Kerr-Barlow, 21. Charlie Ngatai, 22. Patrick Osborne.Vir die jongste sportnuus volg Nuus24Sport op Twitter. Lees meer oor: cheetahs | chiefs VOLGENDE OP NUUS24X